Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 76/12/8802	Košice I, 10.2.2014
EEČ : 2-63-102-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa  Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice I zo dňa 3.12.2012, spisová značka 4 Pv 76/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach na ul. Mäsiarskej pred podnikom zvanom EXIT d¨ľa 11.2.2012 v čase okolo 01.00 hod. neoprávnene prechovával u seba pre vlastnú potrebu v kovovej tabatierke neznámu sušinu, ktorá bola na základe znaleckého skúmania vyhodnotená ako vrcholcovité časti rastliny konope (Cannabis) o celkovej hmotnosti 280 mg s obsahom viac ako 10 mg účinnej látky tetrahydrokanabinolu (THC), pričom rastliny rodu Cannabis (konopa) sú  v zmysle zákona NR SR č. 139/1998 Z.z. o omamných látkach, psychotropných látkach  a  prípravkoch v znení neskorších predpisov zaradené do I. skupiny omamných látok, účinná látka konope tetrahydrokanabinol (THC) do I. skupiny psychotropných látok, pričom z uvedeného množstva sušeného konope (marihuany)  podľa znaleckého posudku Kriminalistického a expertízneho ústavu PZ v Košiciach ČES:PPZ-KEU-KE-EXP-XXXXX by bolo možné pripraviť  minimálne jednu obvykle jednorázovú dávku drogy spôsobilej ovplyvniť stav ľudskej psychiky.
Uznesením prokurátora Okresnej prokuratúry Košice I zo dňa 3.12.2012, spisová značka 4 Pv 76/12/8802, bola určená obvinenému skúšobná doba v trvaní 12 mesiacov.
Odôvodnenie:

Uznesením povereného príslušníka Okresného riaditeľstva PZ v Košiciach, Obvodného oddelenia Košice - Staré mesto sp. zn.  ČVS: ORP-XXXXX/SM-KE-2012 z 11.02.2012 bolo podľa  § 199 ods. 1 Trestného poriadku začaté trestné stíhanie a uznesením z 28.09.2012 podľa § 206 ods. 1 Trestného poriadku vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov ich držanie a obchodovanie s nimi podľa § 171 ods. 1 Trestného zákona na tom skutkovom základe, že:

- dňa 11.02.2012 v čase okolo 01.00 hod. v Košiciach na ul. Mäsiarskej pred podnikom zvanom EXIT neoprávnene prechovával u seba pre osobnú spotrebu v kovovej tabatierke vysušené vrcholcovité časti rastliny konope (Cannabis) o celkovej hmotnosti 280 mg s obsahom viac ako 10 mg účinnej látky tetrahydrokanabinolu (THC), pričom rastliny rodu Cannabis (konopa) sú  v zmysle zákona NR SR č. 139/1998 Z.z. o omamných látkach, psychotropných látkach  a  prípravkoch v znení neskorších predpisov zaradené do I. skupiny omamných látok, účinná látka konope tetrahydrokanabinol (THC) do I. skupiny psychotropných látok,  ktoré  množstvo zodpovedá najmenej 1-násobku obvykle jednorázovej dávky na použitie, spôsobilej ovplyvniť stav ľudskej psychiky.
  Uznesením prokurátora Okresnej prokuratúry Košice I sp.zn. 4 Pv 76/12-8 z 03.12.2012   bolo podľa § 216 ods. 1 písm. a), c) Trestného poriadku podmienečne zastavené trestné stíhanie proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona s určením skúšobnej doby v trvaní 12 (dvanásť) mesiacov. 
      Uznesenie o podmienečnom zastavení trestného stíhania sa stalo právoplatným dňa 14.12.2012. Skúšobná doba uplynula dňa 14.12.2013.
  Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje. 
Nakoľko u obvineného XXXXX boli zákonom splnené podmienky na rozhodnutie o osvedčení sa v skúšobnej dobe podmienečného zastavenia trestného stíhania, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka